ᱠᱟᱠᱪᱤᱝ

ᱠᱟᱠᱪᱤᱝ ᱫᱚ ᱥᱤᱧᱚᱛ ᱨᱮᱱᱟᱜ ᱢᱟᱱᱤᱯᱩᱨ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱱᱚᱜᱚᱨ ᱠᱟᱱᱟ ᱾ ᱱᱚᱣᱟ ᱠᱟᱠᱪᱤᱝ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤᱭᱟ ᱟᱨ ᱯᱚᱱᱚᱛ ᱨᱮ ᱢᱤᱫ ᱢᱩᱬ ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱾ ᱒᱐᱑᱘ ᱥᱟᱞ ᱨᱮ, ᱠᱟᱠᱪᱤᱝ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱯᱷᱩᱨᱪᱟᱹ ᱥᱚᱦᱚᱨ ᱮᱞᱟᱱ ᱞᱮᱜᱼᱟ ᱛᱟᱦᱮᱸᱫ ᱾Kakching named cleanest town in NEManipur town adjudged cleanest in NE

 ᱚᱛᱱᱚᱜ 
ᱠᱟᱠᱪᱤᱝ ᱫᱚ (  Falling Rain Genomics, Inc - Kakching ) ᱤᱢᱯᱷᱟᱞ ᱜᱷᱟᱹᱴᱤ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱗᱗᱖ ᱢᱤᱴᱚᱨ (᱒᱕᱔᱕ ᱯᱷᱤᱴ) ᱢᱮᱱᱟᱜᱼᱟ ᱾

ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱤᱢᱯᱷᱟᱞ ᱠᱷᱚᱱ ᱫᱚ ᱔᱔ ᱠᱤᱞᱚᱢᱤᱴᱚᱨ ᱟᱨ ᱵᱚᱨᱢᱟ ᱥᱟᱶ ᱡᱮᱡᱟᱹᱛᱤᱭᱟᱹᱨᱤ ᱥᱤᱢᱟᱹ ᱠᱷᱚᱱ ᱫᱚ ᱗᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾

 ᱦᱚᱲ ᱮᱞ 
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱠᱪᱤᱝ ᱨᱤᱱ ᱦᱚᱲ ᱮᱞ ᱫᱚ ᱓᱒,᱑᱓᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱕,᱗᱑᱐ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱖,᱔᱒᱘ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱨᱤᱱ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ ᱫᱚ ᱑᱓.᱐᱑^ ᱛᱟᱦᱮᱸ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱙᱘᱕ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱛᱤᱨᱞᱟᱹ ᱡᱟᱱᱟᱝ ᱡᱟᱹᱱᱤ ᱫᱚ ᱑,᱐᱔᱖ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱘᱓.᱐᱘% ᱛᱟᱦᱮᱸ ᱠᱟᱱᱟ, ᱟᱨ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱖.᱙᱔% ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱐.᱒᱑% ᱛᱟᱦᱮᱸ ᱠᱟᱱᱟ ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚᱨ ᱫᱚ ᱗᱖.᱔᱐% ᱛᱟᱦᱮᱸ ᱠᱟᱱᱟ ᱾

ᱦᱚᱲ ᱮᱞ, ᱩᱛᱱᱟᱹᱣ ᱟᱨ ᱥᱮᱪᱮᱫ ᱞᱮᱠᱟᱛᱮ ᱫᱚ ᱠᱟᱠᱪᱤᱝ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ

ᱥᱮᱪᱮᱫ

 ᱠᱟᱠᱪᱤᱝ ᱵᱟᱜᱟᱱ 
ᱠᱟᱠᱪᱤᱝ ᱵᱟᱜᱟᱱ ᱫᱚ ᱠᱟᱠᱪᱤᱝ ᱵᱟᱡᱟᱨ ᱨᱮᱱᱟᱜ ᱮᱛᱚᱢ ᱨᱮ ᱩᱭᱚᱠ ᱪᱤᱝ ᱨᱮ ᱢᱮᱱᱟᱜᱼᱟ, ᱟᱨ ᱱᱤᱭᱟᱹ ᱢᱤᱫ ᱧᱮᱞᱡᱚᱝ ᱛᱟᱞᱢᱟ ᱞᱮᱠᱟᱛᱮ ᱩᱛᱱᱟᱹᱣ ᱟᱠᱟᱱᱟ ᱾ ᱛᱟᱞᱟ ᱨᱮ ᱢᱟᱦᱟᱫᱮᱵᱽ ᱢᱩᱱᱫᱤᱨ, ᱤᱵᱩᱫᱷᱳ ᱯᱚᱠᱷᱟᱝ ᱞᱟᱭᱥᱮᱝ, ᱦᱟᱣᱳ ᱥᱚᱸᱯᱩᱵᱤ ᱨᱤᱱᱤᱡ ᱢᱩᱨᱛᱤ, ᱢᱤᱫᱴᱟᱹᱝ ᱜᱩᱞᱟᱵᱽ ᱵᱟᱜᱟᱱ, ᱵᱟᱜᱟᱱ ᱟᱨ ᱨᱮᱥᱛᱨᱟᱝ ᱥᱮᱞᱮᱫ ᱟᱠᱟᱱᱟ ᱾

ᱨᱟᱡᱽᱟᱹᱨᱤ
ᱠᱟᱠᱪᱤᱝ ᱵᱟᱦᱨᱮ ᱢᱟᱱᱤᱯᱩᱨ (ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱵᱤᱫᱷᱟᱱᱥᱚᱵᱷᱟ ᱨᱮ ᱢᱤᱫᱴᱟᱹᱝ ᱵᱤᱫᱷᱟᱭᱚᱠ ᱵᱷᱮᱡᱟ ᱮᱭᱟ ᱾

ᱦᱮᱡ ᱥᱮᱱ ᱰᱟᱦᱟᱨ
ᱠᱟᱠᱪᱤᱝ ᱫᱚ ᱥᱚᱲᱚᱠ ᱰᱟᱦᱟᱨ ᱛᱮ ᱛᱷᱳᱵᱟᱞ ᱟᱨ ᱢᱚᱨᱮᱦ ᱠᱷᱚᱱ ᱮᱮᱪ᱑ ᱠᱮᱠᱟᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫᱴᱟᱹᱝ ᱚᱱᱛᱚᱨᱼᱦᱚᱱᱚᱛ ᱥᱚᱲᱚᱠ ᱦᱚᱛᱮᱛᱮ ᱪᱟᱱᱫᱮᱞ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱤᱱᱰᱳᱼᱵᱚᱨᱢᱟ ᱥᱩᱜᱽᱱᱩ ᱥᱚᱲᱚᱠ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱠᱟᱠᱪᱤᱝ ᱫᱚ ᱮᱛᱚᱢ ᱨᱮ ᱥᱩᱜᱽᱱᱩ ᱟᱨ ᱠᱚᱧᱮ ᱨᱮ ᱢᱚᱭᱚᱝᱼᱤᱢᱯᱷᱟᱞ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Kakching Municipal Council
Kakching Thinks
The Kakching Times
A Public Portal of Kakching
Kakching Educational Trust 
Pictures from Kakching
Pictures from Kakching
Festivals at Kakching

ᱛᱷᱚᱠ:ᱠᱟᱠᱪᱤᱝ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ